*Ellenben Tibériásból jöttek hajók, annak a helynek a közelébe, ahol a kenyeret ették, miután hálát adott az Úr.* (Jn 6,23)

Jöttek más hajók. Az előző esti egy elment, Jézus nem volt rajta, de itt sincs. Az új hajók legénysége talán hoz valami hírt. De csak annyit, amennyi eddig is ismert volt. Új hír nincs. Ami új, hogy az ismertető jel az a hely, ahol a kenyeret ették. A jel vagy a csoda – ki hogy nevezi – mélyen beívódott a hétköznapokba. A kenyér mellett még a hálaadás van megemlítve.

Jézus élete hálaadó élet volt. A kihívások, a támadások nem tántorították el a hálaadástól.

Legyen a te életed is mindig, mindenben hálaadó! *Vadon Gyula*